Author: Pozoni
Last saved by: Chvastek
Company: MSU

Materiál na rokovanie pre Mestské zastupiteľstvo v Žiline

Žiadosť o nenávratný finančný príspevok z Operačného programu                 Konkurencieschopnosť a hospodársky rast, opatrenia 2.2 Budovanie  a modernizácia verejného osvetlenia pre mestá a obce a poskytovanie poradenstva v oblasti energetiky pre projekt :

„Modernizácia a rekonštrukcia verejného osvetlenia vybraných 
                              prímestských častí Mesta Žilina“

Materiál obsahuje:

1.	Návrh na uznesenie
2.	Dôvodovú správu

Predkladá:

Ing. Viliam Mikuláš
prednosta Mestského úradu v Žiline

Vypracoval:

Ing. Pavel Požoni
zástupca prednostu Mestského úradu v Žiline

V Žiline, dňa 26. novembra 2008

	 UZNESENIE MESTSKÉHO ZASTUPITEĽSTVA V ŽILINE

Uznesenie č. _________/ 2008

Mestské zastupiteľstvo v Žiline

schvaľuje

a)	predloženie žiadosti o nenávratný finančný príspevok v rámci opatrenia 2.2 Operačného programu Konkurencieschopnosť a hospodársky rast na realizáciu projektu „Modernizácia a rekonštrukcia verejného osvetlenia vybraných prímestských častí Mesta Žilina“, ktorý je realizovaný mestom Žilina.

b)	zabezpečenie realizácie projektu po schválení žiadosti o nenávratný finančný príspevok

c)	financovanie projektu vo výške 5 % z celkových oprávnených výdavkov na projekt t.j. vo výške 13 157,89 EUR  (396 394,59 SKK).

                                          
Dôvodová správa

    	Mesto Žilina na základe výzvy Operačného programu Konkurencieschopnosť a hospodársky rast, opatrenia 2.2 Budovanie a modernizácia verejného osvetlenia pre mestá a obce a poskytovanie poradenstva v oblasti energetiky, vyhlásenou MH SR pod kódom KaHR – 22VS – 0801 pripravuje žiadosť o poskytnutie nenávratného finančného príspevku na realizáciu projektu modernizácie a rekonštrukcie verejného osvetlenia. Jednou z povinných príloh žiadosti je aj schválenie predloženia žiadosti o NFP, zabezpečenia realizácie po schválení projektu a finančnej spoluúčasti mesta.

Projekt s názvom „Modernizácia a rekonštrukcia verejného osvetlenia vybraných prímestských častí Mesta Žilina“ zabezpečuje výmenu existujúcich svietidiel a svetelných zdrojov, doplnenie svietidiel a svetelných zdrojov, inštaláciu moderných systémov riadenia a monitorovania osvetlenia. Všetky tieto opatrenia zabezpečia zníženie energetickej náročnosti verejného osvetlenia (ďalej VO) a tým šetrenie finančných prostriedkov mesta. Ďalej dôjde k lepšiemu osvetleniu pozemných komunikácií  a chodníkov. Vzhľadom na to, že v meste už prebieha modernizácia osvetlenia, prikročilo sa k projektu modernizácie VO prímestských častí P. Chlmec, Vranie, Zádubnie, Zástranie, Trnové, Rosinky a Bytčica. 

Mesto chce požiadať o maximálnu možnú výšku NFP, ktorá je pre túto výzvu stanovená na 250 000 EUR (7 531 500 SKK). Spoluúčasť mesta bude vo výške 5% z celkových oprávnených nákladov, čo predstavuje 13 157,89 EUR (396 394,59 SKK). Na realizáciu projektu bude teda k dispozícii 263 157,89 EUR (7 927 894,59 SKK).

Predstavený projekt je v súlade so strednodobými prioritami mesta. Projekt chceme podať začiatkom roka 2009.

                                                                                                     Ing. Pavel Požoni
                                                                                         zástupca prednostu MsÚ v Žiline

V Žiline, 26. novembra 2008